༤ལོ་ངོ་སུམ་ཅུའི་ཡར་སྔོན་དུ།ངའི་ཨ་ཕ་ལོ་ལྔ་བཅུར་སླེབས་ལ་ཉེ་ཡང་གཉེན་སྒྲིག་མ་བྱས།རྒྱུ་མཚན་ནི་གཅིག་ནས་ཨ་ཕ་རྐང་ཏོ་ཡིན་པ་དང་།གཉིས་ནས་ཁྱིམ་ཚང་ཧ་ཅང་དབུལ་ཕོངས་ཡིན་པས་ཁོང་གི་མནའ་མ་བྱེད་འདོད་པའི་སྐྱེས་མ་ཞིག་མ་བྱུང་།རྗེས་སུ།གྲོང་པའི་ནང་དུ་རྒན་པོ་སྤྲང་པོ་ཞིག་གིས་བུ་མོ་ཞ་ར་ཞིག་ཁྲིད་ནས་སླེབས།རྒན་པོ་དེའི་ལུས་ལ་ནད་ལྕི་མོ་ཕོག་ཡོད་པས།ཨ་ཕས་སྙིང་རྗེ་གཟིགས་ནས་ངེད་ཚང་ནས་ངལ་གསོ་བྱེད་དུ་བཅུགབློ་ཡུལ་ལས་འདས་པ་ཞིག་ལ་རྒན་པོ་སྤྲང་པོ་དེ་གཏན་ནས་ལངས་རྒྱུ་མེད་སོང་བ་རེད།རྗེས་ནས་རྒན་པོའི་བུ་མོ་ཞ་ར་དེ་ངའི་ཨ་ཕའི་ཟླ་མོར་གྱུར་ནས་འཚོ་བ་གསར་བ་ཞིག་འགོ་བཙུགས་པ་རེད།